text: Hildu ein serligan ráðstevnudøgurða í nýggja mentanarhúsinum í Klaksvík, hóast tað ikki er heilt liðugt enn
text: #000002
text: Talan var um eina ferðavinnuráðstevnu, sum Visit Faroe Islands skipaði fyri saman við Visit Norðoy og Klaksvíkar kommunu. Í hesum sambandi varð vitjað í nýggja kappróðrarneystinum í Klaksvík og so varð bjóðað til døgurða í Varpinum, nýggja mentanarhúsinum, sum ikki er heilt liðugt enn.
text: #000004
text: Klaksvíkar kommuna skrivar á heimasíðuni, at talan var um eitt slóðbrótandi tiltak, tí gestirnir vóru partur ráðstevnu hjá ICCA, sum stendur fyri International Congress and Convention Association. Talan var sostatt um umboð og veitarar úr øllum heimunum, sum hvør í sínum lag arbeiða við at skipa fyri fundum, ráðstevnum og tiltøkum, vanliga nevnt MICE ferðavinna ella vinnuferðavinna. Hetta er sostatt fyrstu ferð at Klaksvíkar kommuna bjóðar seg fram at hýsa líknandi ráðstevnum.
text: #000005
text: ICCA ráðstevnan byrjaði í Havn mánadagin og gestirnir fara av aftur landinum hósdagin.
text: #000006
text: Longu í juni mánaða varð avgerð tikin um at bjóða stevnugestunum inn í nýggja mentanarhúsið.
text: #000007
text: - Hóast Varpið ikki er heilt liðugt enn, so varð hildið fast við avgerðini, um at hava sjálvan veitsludøgurðan í Varpinum. Hetta fyri at vísa gestunum teir møguleikar, sum eru við teimum nýggju, góðu kørmunum, sum koma at vera í Klaksvík, og við hesum bjóða Varpið og Klaksvík fram í ráðstevnu høpi í framtíðini.
text: #000008
text: - Hóast ymiskt arbeiði er eftir at gera, t.d. at stilla ljóð viðurskiftini, so vóru flest øll samd um, at helst er talan um ein av bestu konsert salunum í landinum, skrivar Klaksvíkar kommuna.
text: #000009
text: Les meira og sí fleiri myndir á heimasíðuni hjá Klaksvíkar kommunu
text: #000011
text: Herundir eru nakrar av myndunum:
text: #000012
text: Einar Wagg og Føroya Bjór fingu handað eina virðisløn frá Klaksvíkar kommunu fyri teirra áhaldandi arbeiði innan menning og burðardygd (Mynd: Klaksvíkar kommuna)
text: #000013
text: Einar Wagg og Føroya Bjór fingu handað eina virðisløn frá Klaksvíkar kommunu fyri teirra áhaldandi arbeiði innan menning og burðardygd
text: #000014
text: Mest lisið á dagur.fo La Garonne kemur aftur til Føroya Innanlands Myndir: Fíggjarlógin 2024 løgd fram 64 milliónir krónur í halli í 2024 Innanlands Eingin fólkaskaði men bilarnir fóru illa Innanlands Skuldin verður undir eina álíkning við árslok 2024 Innanlands Allir býráðslimirnir í sama valbólk Innanlands Ríkiligt av pengum til verkfall í langa tíð Innanlands Eivør ger sáttmála við Season of Mist Mentan
text: #000016
text: Myndir: Fíggjarlógin 2024 løgd fram
text: #000018
text: 64 milliónir krónur í halli í 2024
text: #000019
text: Eingin fólkaskaði men bilarnir fóru illa
text: #000020
text: Skuldin verður undir eina álíkning við árslok 2024
text: #000021
text: Allir býráðslimirnir í sama valbólk
text: #000022
text: Redaktión tel. 20 80 80 [email protected] Sverri Egholm Netredaktør (Ábyrgd) [email protected]
text: #000028